stanford-oval/wikipedia huggingface dataset:
วัดม่วงชุม (จังหวัดสิงห์บุรี)

| วัดม่วงชุม |
| --- | --- |

ที่ตั้ง: ตำบลไม้ดัด อำเภอบางระจัน จังหวัดสิงห์บุรี
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดม่วงชุม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลไม้ดัด อำเภอบางระจัน จังหวัดสิงห์บุรี
วัดม่วงชุมสันนิษฐานว่าสร้างตั้งแต่สมัยอยุธยา เดิมชื่อว่า วัดกระดังงา เป็นวัดร้างตั้งแต่สมัยสงครามกับพม่าและเสียกรุงครั้งที่ 2 พบหลักฐานทางโบราณคดีอย่างเศียรพระหินทรายเป็นจำนวนมาก รวมถึง หลวงพ่อดำ ที่ประดิษฐานอยู่ด้านหลังวัดต่อมาภายหลังเมื่อสงบจากศึกกับพม่าชาวบ้านจึงกลับมาตั้งถิ่นฐานกันใหม่ จนเมื่อ พ.ศ. 2424 นายโคกร่วมกับชาวบ้านได้ก่อสร้างวัดขึ้นมาใหม่ ณ ที่ตั้งวัดในปัจจุบันซึ่งใกล้กับวัดเดิมและตั้งชื่อวัดว่า "วัดม่วงชุม" เพราะชาวบ้านบางระจันได้มาชุมนุมกันที่ใต้ต้นมะม่วง ณ ที่แห่งนี้ สำนักงานพระพุทธศาสนาแห่งชาติระบุว่าวัดม่วงชุมตั้งวัดเมื่อ พ.ศ. 2424 ได้รับพระราชทานวิสุงคามสีมาเมื่อ พ.ศ. 2482
วัดม่วงชุมเป็นสำนักปฏิบัติธรรมประจำจังหวัดสิงห์บุรี แห่งที่ 13 มีสิ่งศักดิ์สิทธิ์คือ พระพุทธรูปหลวงพ่อขาว หลวงพ่อดำ พระสิงห์ใหญ่พระพุทธสิหิงห์มิ่งมงคล พระมหาเจดีย์บางระจัน
สก็อตต์ อาร์มสตรอง (นักมวยปล้ำ)

| Scott Armstrong |
| --- | --- |
Armstrong (ซ้าย)
ชื่อเกิด: Joseph Scott James
เกิด:  (1961-05-04) 4 พฤษภาคม ค.ศ. 1961 (63 ปี) Marietta, Georgia, United States
ที่พัก: Gulf Breeze, Florida, United States
คู่สมรส: Michelle James
บุตร: 2
ประวัติมวยปล้ำอาชีพ
ชื่อบนสังเวียน: Dixie Dynamite Scott James Scott Armstrong
ส่วนสูง: 6 ฟุต 1 นิ้ว (185 เซนติเมตร)
น้ำหนัก: 220 ปอนด์ (100 กิโลกรัม)
มาจาก: Pensacola, Florida
ฝึกหัดโดย: Bob Armstrong
เปิดตัว: 1983
รีไทร์: October 9, 2010
โจเซฟ สก็อตต์ เจมส์ (Joseph Scott James) เกิด 4 พฤษภาคม ค.ศ. 1959 นักมวยปล้ำอาชีพที่เกษียณอายุและกรรมการมวยปล้ำอาชีพชาวอเมริกัน เป็นลูกชายของบ็อบ อาร์มสตรอง และพี่น้องกับแบรด, สตีฟ และไบรอัน เป็นกรรมการและผู้ผลิตที่WWEในนาม สก็อตต์ อาร์มสตรอง (Scott Armstrong)
ผลงาน

Dixieland Championship Wrestling
DCW Heavyweight Championship (1 time)
Georgia Championship Wrestling
NWA National Tag Team Championship (1 time) – with Bob Armstrong
National Wrestling Alliance
NWA World Junior Heavyweight Championship (2 times)
North Georgia Wrestling Association
NGWA Tag Team Championship (1 time)
NWA Wrestle Birmingham
NWA Wrestle Birmingham Tag Team Championship (1 time) – with Bob Armstrong
Peach State Wrestling
PSW United States Tag Team Championship (1 time) – with Mad Jack
Pensacola Wrestling Alliance
PWA Heavyweight Championship (1 time)
Southeastern Championship Wrestling
NWA Southeastern Tag Team Championship (1 time) – with Brad Armstrong
NWA Southeastern United States Junior Heavyweight Championship (5 times)
Southeastern Xtreme Wrestling
SXW Heavyweight Championship (1 time)
SXW Impact Championship (1 time)
Tennessee Mountain Wrestling
TMW Tag Team Championship (1 time) – with Brad Armstrong
United Championship Wrestling
UCW Tag Team Championship (1 time) – with Bob Armstrong
USA Wrestling
USA Junior Heavyweight Championship (2 times)
แหล่งข้อมูลอื่น

สก็อตต์ อาร์มสตรอง ที่เอกซ์ (ทวิตเตอร์)
Scott James ที่อินเทอร์เน็ตมูวีเดตาเบส
รถไฟใต้ดินวอชิงตัน สายสีเหลือง

|  Yellow Line |
| --- | --- |
รถไฟฟ้าที่สถานีฮันติงตัน
ข้อมูลทั่วไป
ที่ตั้ง: วอชิงตัน ดี.ซี.
ปลายทาง: สถานีฮันติงตัน สถานีฟอร์ตโทตเทน
จำนวนสถานี: 17
การดำเนินงาน
รูปแบบ: รถไฟใต้ดิน
ระบบ: รถไฟใต้ดินวอชิงตัน
ผู้ดำเนินงาน: องค์การขนส่งมวลชนวอชิงตัน
ประวัติ
เปิดเมื่อ: April 30, 1983; 41 ปีก่อน (April 30, 1983)
ข้อมูลทางเทคนิค
ระยะทาง: 15.07 mi (24.3 km)
ลักษณะทางวิ่ง: ใต้ดิน, เสมอดิน, ยกระดับ
รางกว้าง: 4 ft 8 1⁄2 in (1,435 mm)
ระบบจ่ายไฟ: รางที่สาม
รถไฟใต้ดินวอชิงตัน สายสีเหลือง เป็นเส้นทางรถไฟฟ้าในกรุงวอชิงตัน ดี.ซี. มีจำนวน 17 สถานี จาก สถานีฮันติงตัน ถึง สถานีฟอร์ตโทตเทน หรือสถานีกรีนเบลต์ในชั่วโมงเร่งด่วน รถไฟส่วนใหญ่จะเริ่มวิ่งที่ สถานีเมาต์เวอร์นันสแควร์ ในชั่วโมงเร่งด่วน
รายชื่อสถานี

| สถานี | รหัส | เปิดให้บริการ | เชื่อมต่อ | หมายเหตุ | ภาพ |
| --- | --- | --- | --- | --- | --- |
| สถานีฮันติงตัน | C15 | 1983 |  | สถานีปลายทาง |  |
| สถานีอีเซนโฮเวอร์อีฟนู | C14 | 1983 |  |  |  |
| สถานีคิงสตรีท–โอลด์ทาวน์ | C13 | 1983 |  |  |  |
| สถานีแบรดด็อคโรด | C12 | 1983 |  |  |  |
| สถานีโพโทแม็คยาร์ด | C11 | 2016 |  | ถูกยกเลิก |  |
| สถานีท่าอากาศยานโรนัลด์เรแกนวอชิงตันเนชันเนล | C10 | 1977 |  |  |  |
| สถานีคริสตันซิตี | C09 | 1977 |  |  |  |
| สถานีเพนตากอนซิตี | C08 | 1977 |  |  |  |
| สถานีเพนตากอน | C07 | 1977 |  |  |  |
| สถานีลีเอ็นแฟนต์พลาซา | F03 | 1977 |    * |  |  |
| สถานีอาร์คิฟส์ | F02 | 1983 |  |  |  |
| สถานีแกลเลอรีเพลซ | F01 | 1976 |   |  |  |
| สถานีเมาต์เวอร์นันสแควร์ | E01 | 1991 |  |  |  |
| สถานีชาว–โฮวาร์ตยูนิเวอร์ซิตี | E02 | 1991 |  |  |  |
| สถานียูตรีท | E03 | 1991 |  |  |  |
| สถานีโคลัมเบียเฮจต์ | E04 | 1999 |  |  |  |
| สถานีจอร์จอีฟนู–เพ็ตเวิร์ท | E05 | 1999 |  |  |  |
| สถานีฟอร์ตโทตเทน | E06 | 1993 |   | สถานีปลายทางในสถานการณ์ปกติ |  |
| สถานีเวสต์ฮแยทวิล | E07 | 1993 |   (ชั่วโมงเร่งด่วน) |  |  |
| สถานีปรินส์จอร์จพลาซา | E08 | 1993 |   (ชั่วโมงเร่งด่วน) |  |  |
| สถานีคอลเลจปร์ค–ยูนิเวอร์ซิตีออฟแมรีแลนด์ | E09 | 1993 |   (ชั่วโมงเร่งด่วน) |  |  |
| สถานีกรีนเบลต์ | E10 | 1993 |   (ชั่วโมงเร่งด่วน) | สถานีปลายทางในชั่วโมงเร่งด่วน |  |
ดูเพิ่ม

รายชื่อสถานีรถไฟใต้ดินวอชิงตัน
บรรณานุกรม

Schrag, Zachary (2006). The Great Society Subway: A History of the Washington Metro. Baltimore, MD: Johns Hopkins University Press. ISBN 0-8018-8246-X.
แหล่งข้อมูลอื่น

world.nycsubway.org: Yellow Line
| ด ค กรถไฟใต้ดินวอชิงตัน |
| --- | --- | --- |
| เปิดให้บริการ |   สายสีแดง   สายสีน้ำเงิน   สายสีส้ม   สายสีเหลือง   สายสีเขียว  |  |
| โครงการ |   สายสีเงิน  |  |
วัดชัยมงคล (จังหวัดแพร่)

สำหรับสถานที่อื่นที่มีชื่อเดียวกัน ดูที่ วัดชัยมงคล
| วัดชัยมงคล |
| --- | --- |

ชื่อสามัญ: วัดชัยมงคล, วัดชัยมงคลโป่งจ้าง
ที่ตั้ง: ตำบลในเวียง อำเภอเมืองแพร่ จังหวัดแพร่
ประเภท: วัดราษฎร์
นิกาย: มหานิกาย
พระประธาน: หลวงพ่อพุทธชัยมงคล
เจ้าอาวาส: พระครูโฆษิตสังขพิทักษ์
 สถานีย่อยพระพุทธศาสนา
วัดชัยมงคล เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลในเวียง อำเภอเมืองแพร่ จังหวัดแพร่
แต่เดิมบริเวณวัดชัยมงคล เป็นที่รกร้างว่างเปล่า มีพืชต่าง ๆ ขึ้นปกคลุมโดยทั่วไป ตั้งวัดเมื่อ พ.ศ. 2434 ได้รับพระราชทานวิสุงคามสีมาเมื่อ พ.ศ. 2468 มีพญามงคล (ต้นตระกูลพงษ์พันธ์) ชาวบ้านเหมืองหิต เป็นผู้ลงมือถากถางพื้นที่เป็นคนแรก ด้วยเหตุนี้จึงมีคำว่า "มงคล" เป็นนามของวัดด้วย สมัยเมื่อสร้างวัดใหม่ ๆ ชาวบ้านเรียกกันว่า วัดชัยมงคลโป่งจ้าง ด้วยบริเวณแห่งนี้เป็นดินโป่ง เป็นธาตุอาหารสำหรับสัตว์ โดยเฉพาะช้างชอบกิน มีพระธรรมธรการินตา ดำรงตำแหน่งเจ้าอาวาสรูปแรก เมื่อ พ.ศ. 2442
วัดมี หลวงพ่อพุทธชัยมงคล ประดิษฐานในอุโบสถหลังปัจจุบัน ก่อด้วยอิฐถือปูน หน้าตักกว้าง 7 ศอก ก่อสร้างทั้งวิหารและองค์พระประธาน ได้สำเร็จลงเมื่อ พ.ศ. 2445 ฉลองสมโภชเมื่อ พ.ศ. 2456 ต่อมามีการสร้างซุ้มรอบหลวงพ่อพุทธชัยมงคล ซึ่งจำลองมาจากพระพุทธชินราช มีฉัตร 9 ชั้น ห้อยจากเพดานวิหารลงมาอยู่เหนือเศียรหลวงพ่อ และมีหอไตรหรือหอธรรมสร้างเมื่อ พ.ศ. 2468
รายนามเจ้าอาวาส

พระธรรมธรการินตา (เปี้ย การินโท) พ.ศ. 2442–2484
พระเป็ง จันโท รักษาการ เจ้าอาวาส พ.ศ. 2484–2486
พระครูวินัยการโกวิท (บุญมี วรจันโท) พ.ศ. 2486–2526
พระครูศรีมงคล ชยาภรณ์ (สัมฤทธิ์ สุภาจาโร) เจ้าคณะอำเภอเมืองแพร่ พ.ศ. 2517–2559
พระครูโฆษิตสังขพิทักษ์ พ.ศ. 2559 ถึงปัจจุบัน
ลาสต์เฟรนส์

| ลาสต์เฟรนส์ |
| --- | --- |

ประเภท: นาฏกรรม, มิตภาพ
สร้างโดย: ทาเอโกะ อาซาโนะ
แสดงนำ: นากาซาว่า มาซามิ อุเอโนะ จูริ เอตะ มาซึกาว่า อาซามิ นิชิคิโด เรียว
บรรยายโดย: นากาซาว่า มาซามิ  อุเอโนะ จูริ เอตะ
ผู้ประพันธ์ดนตรีแก่นเรื่อง: อุทาดะ ฮิคารุ
ดนตรีแก่นเรื่องเปิด: Prisoner Of Love (อุทาดะ ฮิคารุ)
ประเทศแหล่งกำเนิด: ญี่ปุ่น
ภาษาต้นฉบับ: ญี่ปุ่น
จำนวนซีรีส์: 1
จำนวนตอน: 12
การผลิต
ผู้อำนวยการสร้าง: ซึเนยะ วาตานาเบ้
ความยาวตอน: 60 นาที/ตอน
ออกอากาศ
เครือข่าย: ฟูจิทีวี
ออกอากาศ: 10 เมษายน ค.ศ. 2008 (2008-04-10) – 19 มิถุนายน ค.ศ. 2008 (2008-06-19)
"รักออกแบบไม่ได้" (ญี่ปุ่น: ラスト·フレンズ, ลาสุโตะ ฟูเรนซุ) เป็นละครโทรทัศน์ญี่ปุ่นที่ออกอากาศทางฟุจิเทเลวิชัน ในช่วงเวลาสี่ทุ่ม ทุกวันพฤหัสบดี ตั้งวันที่ 10 เมษายน พ.ศ. 2551 จนถึงวันที่ 17 มิถุนายน พ.ศ. 2551 และตอนพิเศษที่เกี่ยวกับเนื้อเรื่องบางส่วนที่ถูกทิ้งไป ได้ถูกเพิ่มเข้ามาในวันที่ 26 มิถุนายน พ.ศ. 2551
เนื่อเรื่องหลักได้ตามชีวิตของ ไอดะ มิจิรุ ซึ่งเป็นผู้ช่วยพนักงานเสริมสวย เธอได้ย้ายกลับมาอยู่ที่โตเกียวหลังจากที่ย้ายไปอยู่ที่บ้านเกิด4ปี เธอถูกรุ่นพี่ที่ทำงานรังแกสาระพัดแถมแฟนหนุ่มก็ได้ทำร้ายร่างกายเธออีก จนเธอได้มาพบเพื่อนสนิทสมัยเรียนมัธยมปลาย คิชิโมโตะ รุกะ ที่เป็นนักมอเตอร์ครอสที่มีความสามารถ, ทาเครุ ช่างแต่งหน้า และ เอริ เพื่อนร่วมบ้านของ รุกะ และจุดเริ่มต้นของมิตรภาพก็ได้กำเนิดขึ้น
ลาสต์ เฟรนส์ ได้อันดับ 1 ของ Fuji's top 50 list ในวันที่ 26 มิถุนายน จนถึงวันที่ 29 มิถุนายน แต่ถึงอย่างนั้นอันดับก็ได้ตกลงสู่อันที่ดับ 6 หลังจากที่ตอนพิเศษได้ออกชายในช่วงสัปดาห์ที่ 7 ถึง 13 กรกฎาคม และก็ยังได้อันดับที่ 9 จากรายการ the Top 50 list นอกเหนือจากเว็บไซต์หลักของซีรีส์ที่ Fuji TV แล้วก็ยังได้มีการสร้างอีกเว็บไซต์ขึ้งมา ในชื่อ "Last Friends : Another"
แก่นเรื่อง

ละครเรื่องลาสต์เฟรนส์ ได้ติดตามประเด็นปัญหาต่างๆของคนในรุ่นปัจจุบัน โดยที่ส่วนมากนั้นมักจะเป็นปัญหาเรื่องการใช้ความรุนแรงในครอบครัว ความผิดปกติทางเพศ และ ความบอบช้ำทางจิตใจ โดยนำเสนอผ่านตัวละครทั้ง 5 คือ :
Love - มิจิรุ
Liberation - รุกะ
Agony - ทาเครุ
Solitude - เอริ
Contradiction - โซวสุเกะ
รายชื่อตอน

| # | ชื่อตอน | อัตราความนิยม | วันออกอากาศ |  |  |  |
| --- | --- | --- | --- | --- | --- | --- |


| 1 | "ปัญหาที่บอกใครไม่ได้ DV การต้งครรภ์ รักต้องห้าม"   (誰にも言えない悩み DV、妊娠、禁断愛)  | 13.9 | 10 เมษายน 2551 |  |  |  |
| 2 | "ความลับของชีวิต"   (命がけの秘密)  | 15.6 | 17 เมษายน 2551 |  |  |  |
| 3 |  (命を削る想い)  | 15.9 | 24 เมษายน 2551 |  |  |  |
| 4 |  (引き裂かれた絆)  | 15.9 | 1 พฤษภาคม 2551 |  |  |  |
| 5 | "ค่ำคืนที่สุดสะเทือนใจ"   (衝撃の一夜)  | 19.9 | 8 พฤษภาคม 2551 |  |  |  |
| 6 |  (命がけの逃避行)  | 17.2 | 15 พฤษภาคม 2551 |  |  |  |
| 7 | "ความจริงที่โหดร้าย"   (残酷な現実)  | 16.0 | 22 พฤษภาคม 2551 |  |  |  |
| 8 | "จดหมายฉบับสุดท้าย"   (最後の手紙)  | 18.8 | 29 พฤษภาคม 2551 |  |  |  |
| 9 | "ชีวิตของคุณ"   (君の命)  | 18.0 | 5 มิถุนายน 2551 |  |  |  |
| 10 | "บทสุดท้าย ความรักและความตาย"   (最終章・愛と死)  | 20.7 | 12 มิถุนายน 2551 |  |  |  |
| 11 | "สู่อนาคต"   (未来へ)  | 22.8 | 19 มิถุนายน 2551 |  |  |  |
รายชื่อตอน > ตอนพิเศษ

| ชื่อตอน | อัตราความนิยม | วันออกอากาศ |  |  |  |  |
| --- | --- | --- | --- | --- | --- | --- |


| "ตอนพิเศษ ความรักของคนหนุ่มสาวในปัจจุบัน"   (スペシャルアンコール特別編総集編に新撮シーンも加え再編集!今を生きる若者達の愛)  | 17.4 | 26 มิถุนายน 2551 |  |  |  |  |
แหล่งข้อมูลอื่น

Last Friends website[ลิงก์เสีย]
Last Friends: Another เก็บถาวร 2009-04-28 ที่ เวย์แบ็กแมชชีน
Last Friends Chinese website เก็บถาวร 2010-02-22 ที่ เวย์แบ็กแมชชีน
Rasuto Furenzu ที่อินเทอร์เน็ตมูวีเดตาเบส
วัดม่วง (อำเภอบ้านโป่ง)

สำหรับวัดม่วงแห่งอื่น ดูที่ วัดม่วง
| วัดม่วง |
| --- | --- |

ชื่อสามัญ: วัดม่วง, วัดม่วงล่าง, เพลียเกริก
ที่ตั้ง: ตำบลบ้านม่วง อำเภอบ้านโป่ง จังหวัดราชบุรี
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดม่วง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำแม่กลองฝั่งตะวันตก ในตำบลบ้านม่วง อำเภอบ้านโป่ง จังหวัดราชบุรี
วัดม่วงสร้างโดยชาวมอญบ้านม่วง จากคำบอกเล่าของชาวบ้านเชื่อกันว่าบรรพบุรุษรุ่นแรกอพยพมาจากประเทศพม่าในสมัยกรุงศรีอยุธยาราวรัชสมัยของสมเด็จพระนเรศวรมหาราช (พ.ศ. 2133–2148) โดยติดตามพระมหาเถรคันฉ่องซึ่งเป็นพระสงฆ์เชื้อสายมอญนิกายมหายานเข้ามาตั้งถิ่นฐานริมแม่น้ำแม่กลอง แล้วให้ชื่อหมู่บ้านเหมือนบ้านเดิมในพม่าว่าบ้านม่วงและได้สร้างวัดประจำหมู่บ้านว่า "วัดม่วง" ภาษามอญเรียกว่า เพลียเกริก  ตั้งเป็นวัดเมื่อ พ.ศ. 2223 ได้รับพระราชทานวิสุงคามสีมาเมื่อวันที่ 26 กันยายน พ.ศ. 2544
อาคารเสนาสนะที่สำคัญ ได้แก่ อุโบสถอาคารก่ออิฐถือปูนขนาดเล็กตั้งอยู่ภายในเขตกำแพงแก้วก่ออิฐถือปูน หน้าบันของอุโบสถหลังเก่า บนบานหน้าต่างโดยรอบ รวมทั้งผนังบานประตูทั้งหน้าและหลัง มีลวดลายปูนปั้น งานแกะสลัก และภาพจิตรกรรม เจดีย์มอญตั้งอยู่ด้านหน้าวัดติดกับแม่น้ำแม่กลอง มีลักษณะเป็นเจดีย์ก่ออิฐถือปูนทรงกลมแบบเจดีย์มอญ เจดีย์ประธานมีขนาดใหญ่ตั้งอยู่ภายในเขตกำแพงแก้ว บริเวณวัดยังมีต้นโพธิ์อายุร่วมร้อยปี มีเส้นรอบวง 11 เมตร ความสูง 10 เมตร มีกิ่งก้านสาขาปกคลุม โดยรอบๆ ซ้อมประตูวัด รากของต้นโพธิ์แทงเข้าไปตามซอก และโครงสร้างของซุ้มประตู กิ่งของต้นมีรูปร่างคล้าย ๆ กับช้างทรงขนาดใหญ่
วัดยังมีพิพิธภัณฑ์พื้นบ้านวัดม่วง มีการเก็บรวบรวมหนังสือคัมภีร์ใบลาน สมุดข่อย ซึ่งจารึกข้อความด้วยภาษามอญ ภาษาบาลี ภาษาเขมร ไว้มากกว่า 5,000 ผูก
สภาเบจา

สภาเบจา (Beja Congress) เป็นขบวนการทางการเมืองของชนกลุ่มน้อยชาวเบจา ที่อยู่ทางตะวันออกของซูดาน ก่อตั้งเมื่อ พ.ศ. 2500 โดย Taha Osman Bileya โดยมีแนวคิดแบบเดียวกับกลุ่มปัญญาชนชาวเบจา ซูดานใต้ และซูดานตะวันตกที่เรียกร้องให้มีการปกครองในระบอบรัฐรวมโดยแบ่งเป็น 4 รัฐคือ ตะวันออก ตะวันตก เหนือและใต้ กลุ่มนี้มีอิทธิพลในซูดานตะวันออก และได้รับชัยชนะในการเลือกตั้งเมื่อ พ.ศ. 2508 – 2512 แต่หยุดกิจกรรมไปในช่วงรัฐบาลเผด็จการทหารของ Gaafar Nimeiry ในช่วงดังกล่าว สภาเบจามีสมาชิกใหม่ๆ จากกลุ่มชนทางตะวันออกมาก จนกระทั่งสิ้นสุดยุคของ Gaafar Nimeiry ใน พ.ศ. 2527 หลังการยึดอำนาจของทหารเมื่อ พ.ศ. 2532 สภาเบจาและกลุ่มการเมืองอื่นๆหันมาต่อสู้ด้วยอาวุธเพื่อจุดหมายทางการเมืองของตน สภาเบจาเริ่มต่อสู้ด้วยอาวุธเมื่อ พ.ศ. 2533 และลงนามในคำแถลงการณ์อาสมาราร่วมกับพันธมิตรประชาธิปไตยแห่งชาติใน พ.ศ. 2538 ต่อมาใน พ.ศ. 2547 สภาเบจารวมเข้ากับกลุ่มกบฏแนวร่วมตะวันออก
แหล่งข้อมูลอื่น

Globalsecurity.org information on the Beja Congress
Beja Congress official webpage (Arabic only)
The Plight of the Beja People in Eastern Sudan By Suliman Salih Dirar (sudaneseonline.com)
Pulitzer Center on Crisis Reporting เก็บถาวร 2007-01-03 ที่ เวย์แบ็กแมชชีน  Another Darfur? The Beja’s Armed Struggle (Video)
วัดชัยภูมิวนาราม

| วัดชัยภูมิวนาราม |
| --- | --- |

ที่ตั้ง: ตำบลในเมือง อำเภอเมืองชัยภูมิ จังหวัดชัยภูมิ
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดชัยภูมิวนาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลในเมือง อำเภอเมืองชัยภูมิ จังหวัดชัยภูมิ มีเนื้อที่ 50 ไร่ 10 ตารางวา ปัจจุบันมี พระปริยัติกิจวิธาน (พระมหาสมวงษ์ สีลภูสิโต) ดำรงตำแหน่งเจ้าอาวาส
ได้รับใบอนุญาตให้สร้างวัดเมื่อวันที่ 22 ธันวาคม พ.ศ. 2499 ตั้งวัดเมื่อวันที่ 26 ธันวาค พ.ศ. 2502 ได้รับพระราชทานวิสุงคามสีมาเมื่อ พ.ศ. 2503 ได้รับพระราชทานวิสุงคามสีมาเมื่อวันที่  26 สิงหาคม พ.ศ. 2559 ได้เริ่มสร้างขึ้นตามคำแนะนำของเจ้าประคุณสมเด็จพระพุฒาจารย์  (อาจ อาสมมหาเถระ) เมื่อครั้งดำรงตำแหน่งเป็นพระพิมลธรรม  สังฆมนตรีว่าการองค์การปกครองสงฆ์ ซึ่งได้เดินทางมายังจังหวัดชัยภูมิ เพื่อตรวจการคณะสงฆ์และทำพิธีเปิดคีรีคงคาวนาราม  ตำบลช่องสามหมอ  อำเภอแก้งคร้อ จังหวัดชัยภูมิ ท่านได้แนะนำว่าน่าจะมีวัดวิปัสสนากรรมฐานที่ตั้งอยู่ใกล้ตัวจังหวัด อีกแห่งหนึ่งเพื่อประโยชน์ในการอบรมประชาชน การประชุมเป็นผลว่าจะร่วมกันสร้างวัดวิปัสสนากรรมฐาน ขึ้นให้สำเร็จจนได้ ท่านเจ้าประคุณสมเด็จฯ ได้กรุณาให้ชื่อวัดนี้ไว้ว่า "วัดชัยภูมิวนาราม" และมอบเงินก้อนหนึ่ง
ด้านการศึกษาทางวัดได้จัดให้มีการศึกษาพระปริยัติธรรมทั้งด้านธรรมและบาลีควบคู่ไปกับการปฏิบัติธรรมกรรมฐาน วัดเป็นที่ตั้งของสำนักปฏิบัติธรรมประจำจังหวัดชัยภูมิ แห่งที่ 9  มีศูนย์พระพุทธศาสนาวันอาทิตย์
รายนามเจ้าอาวาส

พระราชมงคลมุนี (ลึก ปญฺญาวโร)
พระครูพิสิษฐ์ขันติธรรม (สุนันท์ ขนฺติโก)
พระปริยัติกิจวิธาน (พระมหาสมวงษ์ สีลภูสิโต)
ทรู อะคาเดมี่ แฟนเทเชีย ซีซั่นที่ 8

| ทรู อะคาเดมี่ แฟนเทเชีย ซีซั่นที่ 8 |
| --- | --- |
สัญลักษณ์ของ ทรู อคาเดมี่ แฟนเทเชีย ซีซั่นที่ 8
เสนอโดย: เศรษฐา ศิระฉายา
ประเทศแหล่งกำเนิด: ไทย
จำนวนตอน: 12
การผลิต
ผู้อำนวยการผลิต: อรรถพล ณ บางช้าง
สถานที่ถ่ายทำ: Magnolias Studio บางนา-ตราด กม.18 (บ้านพักนักล่าฝัน) ธันเดอร์โดม เมืองทองธานี (คอนเสิร์ตสัปดาห์ที่ 1-11) อิมแพ็ค อารีน่า เมืองทองธานี (คอนเสิร์ตสัปดาห์ที่ 12)
ความยาวตอน: ถ่ายทอดสด   เรียลลิตี้: 24 ชั่วโมง   คอนเสิร์ตสัปดาห์ที่ 1-11:   20.45 - 23.30 น. (2 ชั่วโมง 45 นาที) คอนเสิร์ตรอบชิงชนะเลิศสัปดาห์ที่ 12:   20.45 - 24.10 น. (3 ชั่วโมง 25 นาที) ทรูอินไซด์ ทรูมิวสิค ทรู เรียลิตี้ คอนเสิร์ตสัปดาห์ที่ 1-11:   21.30 - 23.30 น. (2 ชั่วโมง) คอนเสิร์ตรอบชิงชนะเลิศสัปดาห์ที่ 12:   21.30 - 24.10 น. (2 ชั่วโมง 40 นาที) โมเดิร์นไนน์ทีวี
ออกอากาศ
เครือข่าย: ทรูวิชั่นส์ , ทรู เรียลิตี้ , ทรูอินไซด์ , ทรูมิวสิก , โมเดิร์นไนน์ทีวี
ออกอากาศ: 26 มิถุนายน พ.ศ. 2554 เวลา 17.10น. – 17 กันยายน พ.ศ. 2554 เวลา 24.30น.
ทรู อคาเดมี่ แฟนเทเชีย ซีซั่นที่ 8 เป็นรายการเรียลลิตี้โชว์ค้นหานักร้องเพื่อประดับวงการบันเทิง  ในชุด ทรู อะคาเดมี่ แฟนเทเชีย โดยในซีซั่นนี้เป็นครั้งที่สองทรูใช้เครือข่ายสังคมออนไลน์ (ทวิตเตอร์และเฟซบุ๊ก) ในการประชาสัมพันธ์รายการร่วมกับเว็บไซต์หลักและอายุของผู้เข้าสมัครเปลี่ยนเป็น 15-25 เป็นซีซั่นที่สองจากเดิมที่ 18-28 ปี และสิ่งที่แตกต่าง คือ การคัดเลือกจากสถาบันการศึกษา 12 คนและออดิชั่นอีก 12 คนรวมเป็น 24 คน ที่จะได้เข้าร่วมรายการทรู อคาเดมี่ แฟนเทเชีย ซีซั่นที่ 8 แต่เนื่องจากผู้สมัครออดิชั่นทางสถาบันมีคุณสมบัติเพียงพอที่จะเป็นนักล่าฝันเพียง 9 คน ทำให้มีผู้มีสิทธิ์ที่จะเข้าบ้านจากออดิชั่นสดและคลิปรวม 15 คนรวมเป็น 24 คนเท่าเดิม และซีซั่นนี้ เป็นซีซั่นแรกที่ออกอากาศสด 24 ชม. ผ่านจานดาวเทียมระบบ C-Band ความถี่ 3585/V/30000 ดาวเทียม ไทยคม 5
ผู้สนับสนุนหลักอย่างเป็นทางการ

CP
7-Eleven
ธนาคารกรุงศรีอยุธยา
เมืองไทยประกันชีวิต
Smartheart และ Me-O
Magnolias
True Move H
ผู้เข้าแข่งขันรายการ

| --- | --- |
 12 นักล่าฝันตัวจริง V1 ไทด์ - วัชรินทร์ พลอยงาม  V2 แพรวา - ฉัตรธิดา ปูคะวนัช  V3 คชา  - นนทนันท์ อัญชุลีประดิษฐ์  V7 หลิน - ดวงภร แย้มมณฑา  V9 ต้น - ธนษิต จตุรภุช  V10 เจมส์ - ศุภวิชญ์ บุญเกษม  V12 แอ้น - นันนภัส ชูเชิดกีรติวัฒน์  V15 แพรว - จีรวรรณ สอนสะอาด  V21 เฟรม - วัชรกาญจน์ บัวบาน  V22 ดิว - ธนิดา ไชยกิตติ  V23 เต๋า - เศรษฐพงศ์ เพียงพอ  V24 จอย - จีราพัชร จงกลสงเคราะห์:  12 นักล่าฝันที่ไม่ได้เป็นตัวจริง V4 ยูกิ - พิมณัฎฐา คุโด  V5 ปิ๊ก - อรวรรณ นวมศิริ  V6 เต้ - ปิยะพงษ์ เล็กประยูร  V8 โป๊ยเซียน - สุชญา เพ็ชรกระโทก  V11 ตั้ม - วีระยุตย์ วรรณวิจิตร  V13 แวว - กนกพร สรอุดมฤทธิ์  V14 เอิง - ปภาวริญจ์ กำจรเกียรติสกุล  V16 เหวยเหวย - ปภัสสร ฮัน  V17 เฟรนด์ชิพ - เสฐียรพงษ์ จันนิคม  V18 เบียร์ - กฤษฎาพัฒน์ สิริกฤษสวัสดิ์  V19 ทีม - วรัสสรร ภิสิทธิ์ทวิชัย  V20 อ้น - อัตตพงษ์ อัตตกิจกุล
กำหนดการออดิชั่น > ออนไลน์ออดิชั่น

10 เมษายน พ.ศ. 2554 - 9 พฤษภาคม พ.ศ. 2554
กำหนดการออดิชั่น > ออดิชั่นสด

ภาคใต้ 23-24 เมษายน 2554 ณ โรงแรมลีการ์เด้นท์พลาซ่าโฮเต็ล หาดใหญ่
ภาคอีสาน 30 เมษายน - 1 พฤษภาคม 2554 ณ โรงแรมพลูแมนราชาออร์คิด ขอนแก่น
ภาคเหนือ 7-8 พฤษภาคม 2554 ณ โรงแรมโลตัสปางสวนแก้ว เชียงใหม่
ภาคกลาง 13-16 พฤษภาคม 2554 ณ โรงภาพยนตร์ HOUSE RCA กรุงเทพ
กำหนดการออดิชั่น > ออดิชั่นจากสถาบัน

10-11 พฤษภาคม 2554 ณ โรงภาพยนตร์ HOUSE RCA กรุงเทพ ได้นักล่าฝันเข้าบ้านจำนวน 9 คน
กำหนดการออดิชั่น > ออดิชั่นรอบไฟนอลของผู้สมัครคลิปและออดิชั่นสด

3-4 มิถุนายน 2554 ณ โรงละครอักษรา โรงแรมพูลแมน ซอยรางน้ำ กรุงเทพ ได้นักล่าฝันเข้าบ้านอีกจำนวน 15 คน
คณะกรรมการ > คณะกรรมการคัดเลือก

ศรัทธา ศรัทธาทิพย์
อรวรรณ เย็นพูลสุข
อมิตา ทาทา ยัง
จิระศักดิ์ ปานพุ่ม
วาเนสซ่า กัณโสภณ
รูปแบบเวทีคอนเสิร์ตของ TrueAF8

เวทีในซีซั่นนี้จัดแสดงที่ ธันเดอร์โดม เมืองทองธานี โดยรูปแบบเวทีมีลักษณะดังนี้ หลังเวทีเป็นบันไดแยกทางขึ้นแบบ ซีซั่นที่ 2 ที่ขอบบันไดมีเส้นไฟ LED สีแดงติดอยู่ พื้นหลังบันไดมีไฟ LED ประกอบอยู่ ตรงกลางบันไดด่านล่างเป็นที่เล่นของวงดนตรี ฉากบนบันไดเป็นเส้นไฟ LED หลากสี ข้างบนเพดานมีหลอดไฟ LED ห้อยลงมาในลักษณะเอียงเข้าหากัน เวทีฝั่งซ้ายและขวามีบันไดมีเส้นไฟ LED สีแดงเช่นกันข้างหน้าบันไดมีกรอบฉากสีขาวลักษณะสี่เหลี่ยมคางอยู่ติดอยู่ ในฉากมีเส้นไฟ LED หลากสีประกอบ บนบันไดทั้งสองฝั่งเวทีมีกรอบฉากสีขาวแยกโยงไปข้างๆฮอลล์ทั้งสองฝั่ง พื้นเวทีหลักเป็นสีดำในพื้นเวทีมีเส้นไฟ LED หลากสีวางอยู่ในลักษณะโค้งเป็นตัว U มีเส้นไฟ LED สีแดงติดตามขอบเวทีหลัก ด้านหน้าเวทีเป็นแคทวอล์คครึ่งวงกลมแบบตัว U สีเทามีเส้นไฟ LED สีฟ้าติดตามขอบ ด้านหน้าเวทีลงไปเป็นบันไดทางลงไปหาคอมเม้นเตเตอร์ และในบางสัปดาห์มีการจัดแต่งเวทีเพิ่มดังนี้ สัปดาห์ที่ 2 มีการทำทางเดินแคทวอล์คตรงกลางผ่าครึ่งตัว U ในสัปดาห์ที่ 3 ได้ทำฉากปล่องไฟและของขวัญกับเก้าอี้อยู่ทางด้านซ้ายเวที สัปดาห์ที่ 6 ได้มีการแต่งเวทีให้เป็นชุมชนตามธีมโจทย์เพลง สัปดาห์ที่ 9 ได้มีการทำฉากวัดต่างๆหลังบันได และ ได้มีการนำน้ำพลุมาวางทางซ้ายเวที สัปดาห์ที่ 10 ได้ยุบหลุมคนดูเป็นพื้นที่เวทีในการแสดงละครเวที สัปดาห์ที่ 12 สัปดาห์สุดท้ายเปลี่ยนเวทีการแสดงไป ณ อิมแพค อารีน่า เมืองทองธานี มีการเปลี่ยนจากเส้นไฟ LED หลากสีบนบันไดเป็นจอ LED แนวตั้ง 6 จอเหมือน ซีซั่น 5 มาวาง และได้เพิ่มเวทีสำหรับวางโทรฟี่ชนะเลิศไว้ด้วย
Trainer และ บุคลากร > พิธีกรประจำรายการ

อาต้อย - เศรษฐา ศิระฉายา
Trainer และ บุคลากร > ฝ่ายบริหาร

ครูเอ๋ - นรินทร ณ บางช้าง ครูใหญ่ประจำบ้าน True Academy Fantasia Season 8
ครูรัก - ศรัทธา ศรัทธาทิพย์ ครูพิเศษ
ดี้ - นิติพงษ์ ห่อนาค ผู้อำนวยการด้านพัฒนาศิลปิน
โอม - ชาตรี คงสุวรรณ ผู้อำนวยการด้านเสียงดนตรี
| 0 | 1 | 2 |
| --- | --- | --- |
|  Voice Trainer ครูปุ้ม - อรวรรณ เย็นพูลสุข หัวหน้าทีม Voice Trainer  ครูแอน - นันทนา บุญหลง  ครูแนน - วาทิยา รวยนิรัตน์  ครูเต๋า - ภราดร เพ็งศิริ  ครูก๊องสุ์ - ศุษณะ ทัศน์นิยม |  Dance Trainer ครูนิว - ดาริณี ชำนาญหมอ หัวหน้าทีม Dance Trainer  ครูเคี้ยง - ภัทรวรรธน์ ตั้งสกุลธนาวัฒน์  ครูตุ้ย - พิทักษ์ เกตุแก้ว  ครูเตย - พรหมพร สุขสวัสดิ์ |  Acting Trainer ครูเล็ก - ภัทราวดี มีชูธน หัวหน้าทีม Acting Trainer  ครูเมย์ - ภัทรวรินทร์ ทิมกุล  ครูจุ๋ม - อมตา ปิยะวานิชย์  ครูนาย - มานพ มีจำรัส   |
Commentator

ไก่ - สุธี แสงเสรีชน (สัปดาห์ที่ 1-8, 10-12)
ทาทา - อมิตา ทาทา ยัง (สัปดาห์ที่ 1-3, 5 ,7-8, 11-12)
แมว - จิระศักดิ์ ปานพุ่ม (สัปดาห์ที่ 1-2 ,5-6, 9, 11)
ปั๋ง - ประกาศิต โบสุวรรณ (สัปดาห์ที่ 3-4 ,6, 8-9, 12)
ครูเป็ด - วาเนสซ่า กัณโสภณ (สัปดาห์ที่ 4 ,7, 9)
ต้อ - มารุต สาโรวาท (สัปดาห์ที่ 10)
ป้าแจ๋ว -ยุทธนา ลอพันธุ์ไพบูลย์ (สัปดาห์ที่ 10)
เซอร์ไพรส์และเหตุการณ์สำคัญในฤดูกาลนี้

สัปดาห์ที่  1-3 จะเป็นการคัดออกสัปดาห์ละ 4 คนโดยเป็นชาย 2 คนและหญิง 2 คนจนกระทั่งถึงสัปดาห์ที่ 4 จึงจะเข้าสู่การแข่งขันอย่างเต็มรูปแบบของ 12 นักล่าฝันตัวจริง
สัปดาห์ที่ 5 - เพลงอกหัก ในการแสดงของนักล่าฝันแต่ละคน ได้มีเซอร์ไพรส์คือนักล่าฝันที่ออกจากบ้านไปแล้วทั้ง 13 คน (ยูกิ, ปิ๊ก, เต้, โป๊ยเซียน, ตั้ม, แวว, เอิง, เหวยเหวย, เฟรนด์ชิพ, เบียร์, ทีม, อ้น และดิว) มาแสดงประกอบเพลง
สัปดาห์ที่ 6 - In Love...ชุมชนแห่งรัก นักแสดงตลกชื่อดัง ตี๋ ดอกสะเดา และ โป๊งเหน่ง เชิญยิ้ม ได้รับเชิญมาแสดงเป็นพนักงานรักษาความปลอดภัยเพื่อเกริ่นนำโชว์ของนักล่าฝันทั้ง 15 โชว์
สัปดาห์ที่ 7 - Variety Dance เนื่องจากเป็นสัปดาห์พิเศษในช่วงวันแม่ จึงมีกติกาพิเศษขึ้นมาโดยให้มีการแข่งกันระหว่างทีมชายและทีมหญิง โดยที่ทีมไหนที่โชว์ได้ถูกใจคอมเมนท์เตเตอร์มากที่สุดจะได้รับสิทธิ์คุ้มกันทั้งทีม ซึ่งหมายความว่า ถ้าสมาชิกคนใดในทีมมีคะแนนโหวตน้อยที่สุดในสัปดาห์ก็จะไม่มีใครต้องออกจากบ้านไป ผลออกมาว่าทีมหญิงได้รับสิทธิ์คุ้มกันจากคอมเมนท์เตเตอร์ และเมื่อถึงช่วงประกาศผลโหวตปรากฏว่า จอย V24 สมาชิกทีมหญิงเป็นผู้ที่มีคะแนนโหวตน้อยที่สุด ส่งผลให้ในสัปดาห์นี้ไม่มีผู้ใดต้องออกจากบ้าน
สัปดาห์ที่ 8 - จี้จุดอ่อน ในโชว์เพลง เมียนานาชาติ ของ คชา V3 ได้นักแสดงตลกชื่อดัง ต๋อง ชวนชื่น มาสร้างสีสันในฐานะลูกคู่ในช่วงท่อนพูดของคชา
สัปดาห์ที่ 10 - รักนี้เราเก็บไว้ให้กัน เดอะ มิวสิคัล หลังจากการแสดงจบลง พิธีกรได้มีเซอร์ไพรส์กติกาพิเศษตอบแทน นักล่าฝันและครู ที่ร่วมกันทำละครเวทีเรื่องนี้อย่างเหน็ดเหนื่อยมาตลอดทั้งสัปดาห์ โดยการที่ไม่มีผู้ใดต้องออกจากบ้านไป และผู้ที่คะแนนโหวตสูงสุด สามารถเลือกเพื่อนกลับเข้าบ้านได้ 1 คน ซึ่งผู้ที่มีคะแนนโหวตมากที่สุดคือ ต้น V9 ซึ่งได้เลือก ไทด์ V1 ซึ่งจะได้กลับเข้ามาเรียนต่อเท่านั้นและจะต้องออกในสัปดาห์ถัดไปทันที โดยไม่มีสิทธิ์ในการแข่งขันใดๆ
สัปดาห์ที่ 12 - AF8 Final Round: ครูเอ๋ ครูใหญ่ของบ้านได้มีของขวัญพิเศษให้นักล่าฝัน 6 คนสุดท้าย (คชา V3, ต้น V9, เจมส์ V10, แพรว V15, เฟรม V21 และเต๋า V23) โดยให้เลือก 1 ชิ้นจาก 2 ชิ้นคือ ชิ้นที่ 1 เป็น iPad 2 พร้อมซิมทรูมูฟ และชิ้นที่ 2 เป็นปริศนา ซึ่งนักล่าฝันทั้ง 6 ได้เลือกชิ้นที่ 2 โดยเมื่อครูใหญ่เปิดซองออกมาปรากฏว่าเป็นข้อความว่า เพื่อนไม่เคยทิ้งกัน จากนั้นครูใหญ่จึงได้นำของขวัญชิ้นที่ 2 เข้าบ้านซึ่งปรากฏว่า นักล่าฝันที่ออกจากบ้านไปแล้วทั้ง 18 คนได้รับโอกาสให้กลับเข้ามาในบ้านเพื่อร่วมกันปิดการเรียนการสอนในซีซั่นนี้ (เช่นเดียวกับสัปดาห์สุดท้ายเมื่อซีซั่นที่ 6) โดยทั้ง 18 คนจะได้ขึ้นโชว์บนเวทีโดยจะไม่มีผลกับการแข่งขัน โดยโชว์จะต้องออกแบบกันเองโดยมีเทรนเนอร์ทุกคนเป็นครูที่ปรึกษา และครูใหญ่ได้มีกฎกับทั้ง 18 นักล่าฝันที่ตกรอบแล้วว่าห้ามนำกระแสนอกบ้านมาบอกให้เพื่อนในบ้านรับรู้ ถ้ามีผู้ใดทำผิดกฎจะถูกเชิญให้ออกจากบ้านทันที และในคืนวันพุธ ครูเอ๋ได้ทำการ Phone In เข้ามาหาว่า หลังจากการซ้อมใหญ่ของนักล่าฝันที่ออกจากบ้านไปแล้วทั้ง 18 คนเสร็จสิ้นลง ทั้ง 18 คนจะต้องเก็บกระเป๋าและออกจากบ้านทันที